|  |  |
| --- | --- |
| Naziv | Javni zavod Triglavski narodni park |
| Naslov (ulica, hišna številka, poštna številka, pošta)  | Ljubljanska cesta 27, 4260 Bled |
| Matična številka | 5163846000 |
| ID številka za DDV | SI 79422837 |

|  |  |
| --- | --- |
| Ime in priimek odgovorne osebe  | Dr. Tit Potočnik |

(v nadaljevanju **sofinancer**)

in

|  |  |
| --- | --- |
| Naziv upravičenca |  |
| Naslov (ulica, hišna številka, poštna številka, pošta) upravičenca |  |
| Matična številka |  |
| ID številka za DDV: |  |

|  |  |
| --- | --- |
| Ime in priimek odgovorne osebe  |  |

(v nadaljevanju **upravičenec**)

sklepata naslednjo

**POGODBO O IZVAJANJU TRAJNOSTNIH JAVNIH PREVOZOV NA OBMOČJU TRIGLAVSKEGA NARODNEGA PARKA V LETU 2023**

1. **člen**

**(uvodne ugotovitve)**

Pogodbeni stranki ugotavljata, da:

* sofinancer v letu 2023 sofinancira izvajanje trajnostnih javnih prevozov (v nadaljevanju javni prevozi) na podlagi Zakona o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20), Uredbe o Načrtu upravljanja Triglavskega narodnega parka za obdobje 2016–2025 (Uradni list RS, št. 34/16), Programa dela in finančnega načrta Javnega zavoda Triglavski narodni park za leto 2023 (v nadaljevanju PDFN 2023) v povezavi s sofinanciranjem uresničevanja načrtov urejanja in umirjanja prometa na območju Triglavskega narodnega parka (operativni cilj C6.2) in Strokovne podlage za izvajanje trajnostnih javnih prevozov na območju Triglavskega narodnega parka št. 4503-119/2023-2, z dne 4. maja 2023,
* je bilo dne 5. maja 2023 na spletni strani sofinancerja objavljeno Povabilo k oddaji vlog za izvajanje trajnostnih javnih prevozov na območju Triglavskega narodnega parka v letu 2023 (v nadaljevanju povabilo),
* je bila s strani sofinancerja dne 24. aprila 2023 s sklepom št. 4503-119/2023-1 imenovana strokovna komisija za izvedbo postopka Povabilo k oddaji vlog za izvajanje trajnostnih javnih prevozov na območju Triglavskega narodnega parka v letu 2023 (v nadaljevanju strokovna komisija),
* je upravičenec oddal pravočasno in popolno vlogo za izvajanje javnih prevozov na območju občine \_\_\_\_\_\_\_\_\_ v vrednosti \_\_\_\_\_\_\_\_\_\_\_\_\_\_\_,
* je strokovna komisija z zapisnikom št. \_\_\_\_\_\_\_\_ z dne \_\_\_\_\_\_\_\_ upravičencu dodelila sofinanciranje v višini \_\_\_\_\_\_\_\_\_\_\_\_\_\_\_\_,
* sklepata to pogodbo z namenom ureditve medsebojnih pravic in obveznosti glede izvajanja javnih prevozov in sofinanciranja le teh.
1. **člen**

**(splošne obveznosti upravičenca)**

1. Upravičenec sprejme odobreno in s strani sofinancerja potrjeno sofinanciranje izvajanja javnih prevozov ter prevzema vsebinsko in finančno obveznost za izvajanje javnih prevozov v skladu z izpolnjeno vlogo (prijavnim obrazcem na povabilo), pogoji povabila in zapisnikom strokovne komisije št. \_\_\_\_\_\_\_\_\_\_ z dne \_\_\_\_\_\_\_\_\_\_\_\_\_ .
2. Upravičenec bo javne prevoze izvajal, kot je navedel v vlogi (npr. število prevozov na dan, št. kilometrov, ipd.), in skladno s pogoji povabila, upoštevajoč morebitne naknadne spremembe dogovorjene s sofinancerjem v skladu s pogoji povabila.
3. Upravičenec bo zagotovil zadostna sredstva za izvajanje javnih prevozov v deležu, ki ga sofinancer ne krije in za kritje morebitnih neupravičenih stroškov.
4. Upravičenec ima tudi sledeče obveznosti:
* je odgovoren za izvajanje javnih prevozov ter predložitev zahtevkov, poročil in dokazil o izvajanju sofinancerju,
* je odgovoren, da bodo javni prevozi za katere bo pri sofinancerju podal zahtevek za povračilo sredstev, pred izdajo zahtevka v celoti izvedeni, stroški pa plačani,
* zagotavlja, da so stroški, ki jih uveljavlja za plačilo, dejansko nastali pri izvajanju javnih prevozov ter ustrezajo javnim prevozom v vlogi,
* v primeru sprememb okoliščin, ki utegnejo vplivati na izpolnitev obveznosti upravičenca, določenih v tej pogodbi, obvesti sofinancerja najpozneje v osmih (8) dneh, ko je zanje izvedel,
* je odgovoren za kakršno koli nepravilnost glede uveljavljenih stroškov,
* vodi za izvajanje javnih prevozov ustrezno računovodsko dokumentacijo v skladu s pravili in računovodskimi standardi, ki ga zavezujejo, in tako, da je iz nje razvidno, katera dokumentacija in stroški se nanašajo na javne prevoze, ki so predmet sofinanciranja,
* zagotavlja za vsak strošek javnih prevozov revizijsko sled, tako da je mogoče kadarkoli ugotoviti, čemu je bil strošek namenjen in kako je povezan z javnimi prevozi,
* zagotavlja, da pri izvajanju javnih prevozov ne sodeluje s podjetji ali posamezniki, s katerimi bi zaradi sodelovanja lahko prišlo do dogovarjanja o netržnih pogojih poslovanja,
* predloži dodatne podatke ali dokumente, ki se nanašajo na izvajanje javnih prevozov, če bo to zahteval sofinancer,
* v primeru, da zaradi njegovega ravnanja oziroma nepravilnosti pri porabi sredstev pride do kršitve predpisov, povrne sofinancerju izplačana sredstva.
1. **člen**

**(hramba dokumentov)**

Upravičenec bo zagotavljal podatke in dokumentacijo glede izvajanja javnih prevozov ter omogočal pregled in revizije še pet (5) let po izplačilu sredstev.

1. **člen**

**(obdobje izvajanja javnih prevozov in poročanje)**

1. Upravičenec bo javne prevoze izvajal v obdobju od 25. junija 2023 do najdlje 30. septembra 2023,
2. Obdobje izvajanja javnih prevozov se lahko podaljša v kolikor je povpraševanje po javnih prevozih tudi po navedenem roku in ima sofinancer še razpoložljiva finančna sredstva. Podaljšanja obdobja in višino naknadno dodeljenih sredstev se uredi z aneksom k tej pogodbi.
3. Upravičenec bo javne prevoze izvajal v skladu s prijavnim obrazcem na povabilo.
4. Upravičeni stroški, ki se upravičencu lahko povrnejo, morajo nastati v obdobju od 25. junija 2023 do 30. septembra 2023, razen če se pogodbeni stranki z aneksom k tej pogodbi dogovorita drugače.
5. Upravičenec predloži sofinancerju zahtevek za povračilo stroškov izvajanja javnih prevozov najkasneje do 27. oktobra 2023.
6. Zahtevku za povračilo stroškov upravičenec priloži poročilo o izvedenih javnih prevozih z dokazili ter dokazila o nastalih in poravnanih stroških. Iz zahtevka za izplačilo mora biti jasno razvidno, kateri stroški so bili stroški, povezani z javnimi prevozi. Zahtevku upravičenec predloži predvsem:
* kopije računov,
* kopije dokazil o plačilih,
* vsebinsko poročilo o izvedenih javnih prevozih z dokazili o izvedenih javnih prevozih.
1. Upravičenec pri podaji zahtevka upošteva tudi zahteve in navodila sofinancerja.
2. Sofinancer si pridružuje pravico do:
* preveritve vseh stroškov, ki so podlaga zahtevka za izplačilo, glede upravičenosti nastalega stroška,
* zavrnitve zahtevka za izplačilo ali do zamika izplačila v primeru ugotovljenih napak oz. nepravilnosti v zahtevku za izplačilo oz. obveznih prilogah k zahtevku za izplačilo.

Upravičenec bo morebitne nepravilnosti ali pomanjkljivosti zahtevka za izplačilo odpravil v roku, ki ga določi sofinancer.

1. Sofinancer ima po predložitvi zahtevka pravico zahtevati dodatna dokazila in pojasnila, če oceni, da je to potrebno za preverjanje upravičenosti posameznega stroška. Upravičenec mora v takšnem primeru dokazilo posredovati v roku, ki ga določi sofinancer, ki ni krajši od treh (3) in ne daljši od osem (8) dni.
2. Če upravičenec ne predloži poročila, zahtevka ali dokazil ali dopolnitev v rokih, izgubi pravico do povračila upravičenih stroškov javnih prevozov.
3. Če se ugotovi, da je upravičenec namerno vložil prijavni obrazec na povabilo ali zahtevek za izplačilo z napačnimi podatki (navajanje lažnih podatkov, izjav), mora vrniti vsa izplačana sredstva skupaj z zakonitimi zamudnimi obrestmi. Upravičenec v tem primeru nima več pravice sodelovanja na javnih povabilih (pozivih, razpisih) sofinancerja še dve (2) koledarski leti od predložitve zahtevka za povračilo sredstev ali izplačila.
4. **člen**

**(kontrola izvajanja javnih prevozov)**

1. Sofinancer spremlja in nadzoruje izvajanje javnih prevozov in pravilno porabo sredstev, zagotavlja upravičencu informacije, navodila in razlage postopkov, obrazcev ter drugih potrebnih dokumentov, ki jih upravičenec potrebuje za izpolnjevanje svojih obveznosti do sofinancerja.
2. Upravičenec omogoči dostop do dokumentacije in preverjanja izvajanja javnih prevozov na kraju samem sofinancerju, revizijskim organom, morebitnim izvajalcem vrednotenja ter drugim nadzornim organom Republike Slovenije.
3. Če upravičenec brez neutemeljenega razloga ne omogoči kontrole iz prvega in drugega odstavka tega člena ali jo nepreklicno odkloni, mora sofinancerju vrniti vsa izplačana sredstva skupaj z zakonitimi zamudnimi obrestmi.
4. **člen**

**(izplačilo sredstev)**

Upravičencu se sredstva izplačajo na osnovi predložitve zahtevka, ki mora biti izdan v obliki eRačuna, ter ustreznih dokazil. Pri izstavitvi zahtevka se mora upravičenec sklicevati na številko pogodbe in upoštevati vrednost sofinanciranja, opredeljeno v četrti alineji 1. člena te pogodbe.

Sofinancer upravičencu izplača sredstva na podlagi potrditve popolnosti zahtevka in dokazil v roku trideset (30) dni od prejema zahtevka za izplačilo na transakcijski račun upravičenca številka\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **člen**

**(prepoved dvojnega financiranja)**

1. Za isti strošek upravičenec ne sme dvakrat zahtevati povračila iz različnih virov ali od različnih organov ali oseb.
2. Noben strošek, ki nastane v zvezi z izvajanjem javnih prevozov ne sme biti vključen kot strošek drugega projekta, aktivnosti, ali programa, ki ga sofinancira drug financer.
3. **člen**

**(objava podatkov o izvajanju javnih prevozov)**

1. Upravičenec morebitne objave v zvezi z izvajanjem javnih prevozov označuje z virom financiranja.
2. Sofinancer lahko na spletu ali v medijih objavi osnovne podatke o upravičencu, in sicer:
* ime upravičenca,
* povzetek izvajanja javnih prevozov, kot je bil opredeljen v vlogi na povabilo,
* višino odobrenega zneska sofinanciranja,
* geografsko lokacijo izvajanja javnih prevozov in
* druge osnovne in promocijske podatke o izvajanju javnih prevozov, kot so kratek povzetek ali fotografije izvajanja javnih prevozov.
1. **člen**

**(sprememba izvajanja javnih prevozov)**

1. Če želi upravičenec v času izvajanja javnih prevozov zaradi spremenjenih okoliščin spremeniti izvajanje javnih prevozov, za spremembo zaprosi sofinancerja. Prošnja zajema utemeljitev razlogov za spremembo in želene spremembe.
2. Sofinancer avtonomno odloči o spremembi, upoštevajoč cilje sofinanciranja oziroma povabila.
3. Obdobje izvajanja prevozov se lahko podaljša v kolikor je povpraševanje po prevozih tudi po navedenem roku in ima sofinancer še razpoložljiva finančna sredstva. Podaljšanja obdobja se uredi z aneksom k pogodbi.
4. **člen**

**(pravica do prekinitve pogodbe)**

1. Sofinancer lahko v celoti ali delno odstopi od te pogodbe, če:
* upravičenec ne izpolnjuje obveznosti, ki izhajajo iz te pogodbe,
* se po podpisu pogodbe izkaže, da so bila sredstva upravičencu dodeljena na podlagi neresničnih ali nepopolnih izjav,
* po podpisu pogodbe upravičenec pridobi sredstva za izvajanje javnih prevozov tudi iz drugih virov ali od drugih oseb (dvojno financiranje),
* javni prevozi niso bili ali ne morejo biti izvedeni pravočasno,
* upravičenec sofinancerju ne predloži zahtevanih poročil, dokazil ali zahtevanih informacij,
* upravičenec spremeni aktivnosti javnih prevozov brez odobritve financerja,
* upravičenec ovira ali preprečuje kontrolo ali revizijo,
* upravičenec sredstva deloma ali v celoti porabi za druge namene, kot je bilo določeno v prijavnem obrazcu na povabilo ali v tej pogodbi,
* upravičenec pri izvajanju javnih prevozov krši nacionalne predpise ali predpise Evropske unije, vključno s predpisi s področja konkurence,
* upravičenec ne hrani dokumentacije o izvajanju javnih prevozov še pet (5) let po zadnjem izplačilu sredstev.
1. Če sofinancer v celoti ali delno odstopi od te pogodbe, upravičenec na podlagi te pogodbe vrne vsa oziroma del prejetih sredstev skupaj z zakonitimi zamudnimi obrestmi od dneva prejetja do dneva vračila.
2. Če pride do odstopa od pogodbe iz razlogov na strani upravičenca, upravičenec še dve (2) leti od odstopa ne more kandidirati na javnih povabilih (pozivih, razpisih) sofinancerja.
3. **člen**

**(protikorupcijska klavzula)**

Pogodba, pri kateri kdo v imenu ali na račun upravičenca, predstavniku ali posredniku sofinancerja, organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali za sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je sofinancerju, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku sofinancerja, organa ali organizacije iz javnega sektorja, upravičencu ali njegovem predstavniku, zastopniku ali posredniku

je nična.

1. **člen**

**(mirno reševanje sporov)**

Pogodbeni stranki bosta vse morebitne spore iz te pogodbe reševali na miren način s pomočjo mediacije, če pa to ne bo mogoče, bo spore v zvezi s to pogodbo reševalo stvarno pristojno sodišče v Kranju.

1. **člen**

**(končne določbe)**

1. Ta pogodba prične veljati, ko jo podpišeta obe pogodbeni stranki.
2. Če bi se izkazalo, da je katerakoli določba te pogodbe iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
3. Kontaktni osebi in skrbnika pogodbe na strani sofinancerja je Majda Odar, kontaktna oseba in skrbnik pogodbe na strani upravičenca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Vse spremembe pogodbe bodo urejene v pisni obliki z dodatki k tej pogodbi.
5. Ta pogodba je sklenjena v štirih (4) izvodih, od katerih upravičenec prejme en (1) izvod, sofinancer pa tri (3) izvode.

|  |  |
| --- | --- |
| Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_Sofinancer: Javni zavod Triglavski narodni parkdr. Tit Potočnik, direktorŽig in podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Upravičenec:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Naziv upravičenca, Ime in priimek zakonitega zastopnika upravičenca)Žig in podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |